Hoekom jy nooit die handdroër in ŉ badkamer moet gebruik nieArgieffoto Jou hande is dalk vuiler as jy ŉ handdroër in ŉ openbare badkamer gebruik, aldus ŉ nuwe studie. Die studie, waarvan die uitslag in die joernaal Applied and Environmental Microbiology gepubliseer is, het bevind dat die droërs ontlastingpartikels opsuig en dit dan oor jou hande blaas. Die lug wat uit die handdroër geblaas word, bevat baie meer bakterieë as die normale lug in ŉ badkamer. Tot 60 verskillende tipes bakteries word binne 30 sekondes uit die masjiene blaas. Navorsers het 36 badkamers by die University of Connecticut School of Medicine ondersoek. Elke masjien is met ŉ enkele droogmaaksessie getoets en van die monsters het ŉ algemene bakterie gevind wat soms met ernstige infeksies verbind word. Navorsers het gesê hulle is nie seker of droër die bron van die bakterie is nie, aangesien toetse op die masjiene minder partikels gevind het wanneer dit nie gebruik is nie. “Bakterieë in badkamers kom van ontlasting, wanneer toilette gespoel word, veral wanneer die deksel nie toegemaak is nie, het Peter Setlow, hoof van die navorsingstuk, aan Business Insider gesê. Die risiko vir die algemene publiek van hierdie bakterieë is nog nie heeltemal duidelik nie, aangesien meeste persone daagliks van gedeelde badkamers gebruik maak. Setlow, in sy 70’s, het egter gesê hy gebruik glad nie meer handdroërs nie. “As ek iemand is wat sukkel met my immuunstelsel, wil ek my blootstelling aan die bakterieë minimaliseer.”